Zaidin Bakry

Zaidin Bakry (4 Jânuwari 1922 - 23 Mèi 2007) èngghi panèka sorang purnawirawan tentara, sè ajuangaghi kamardhikaan Angkatan '45, politisi, cenḍikiawan, sastrawan Angkatan '45 sareng buḍâjâwân Inḍonèsia ḍâri Padang, Sumatra Bârâ'.

Zaidin lasatrè asakola SD è taon 1935, SMP è takn 1938, Gyu Jon è taon 1945. È taon 1947 sampè' 1948 salèrana aktif kaangghuy alabân Bâlândhâ è ḍâlem Agrèsi Militèr Bâlândhâ I tor Agrèsi Militèr Bâlândhâ II. È taon 1950 sampè' 1956 salèrana aktif è ḍâlem masobung pemberontak Darul Islam / Tentara Islam Inḍonèsia è Sulawèsi Lao' sareng Acèh. Salèrana jhughân tomana alako dhâddhi Angghuta Badan Perencanaan Pembangunan Ḍaèra (Bappeda) Sumatra Bârâ'. È taon 1972 sampè' 1976 salèrana jhughân dhâddhi Katowa Umum Angktaan '45, pengurus Persatuan Purnawirawan Angkatan Bersenjata Rèpublik Inḍonèsia (Pepabri) tor Lembaga Kerapatan Adhât Alam Minangkabau (LKAAM) Sumatra Bârâ'.

È taon 1997, nalèkana salèrana aomor 77 taon, Zaidin asareng Forum Sastra Temening makalowar buku Atè Prajurit Zaidin Bakry sè makompol sadhâjâna karjâ sastrana. Buku kasebbhut ngaollè perhatian tor èajhâri è sèttong kennengngan è Padang bulân April 1997 sè èḍâtengngè sareng korang lebbi 100 orèng sè lakar lèbur sastra,.è antarana A.A. Navis, Korriw Layun Rampam, Mursal Esten, sareng laènna. Buku kasebbhut bâḍâ 19 sajak, sèttong carèta pènḍe', sareng sètttong èsai, kalabân sajak Merapi mènangka dhâddhi karjâ sè palèng saè.

Salaèn pènter sastra, Zaidin, salèrana sè pènter jhughân ampon èkaparcajâ ngaollè pan-saponapan jabatan salanjhângnga oḍi'èn. Sè palèng ḍi-buḍi, salèrana abâkkèlè maghârsarè dhâddhi angghuta Ḍèwan Perwakilan Rakyat Ḍaèra (DPRD) Propènsi Sumatra Bârâ' salama 15 taon. Rama ḍâri Djarnifa Asmara, Eddy Satria Zaid sareng sastrawati Sastri Yunizarti Bakry, sarta raka ḍâri Fatimah Noer ka'rowa ta' toman ambu akarjâ.

Zaidin Bakry adhingghâl dhunynya è tangghâl 23 Mèi 2007 nalèkana aomor 87 taon. Mayyiddhâ orèng sè ajuang Angkatan '45 panèka pas èmakamaghi kalabân upacara militèr è Taman Makan Pahlawan Kusuma Bangsa Lolong, Padang, Sumatra Bârâ'.

 Penghargaan 

 Tandhâ Jasa Pahlawan 
 Meḍali Sewindu Angkatan Perrang
 Satyalancana Aksi Militèr I sareng II
 Satyalancana G.O.M IV sareng VII
 Meḍali Kesetiaan Ngadhepphi PRRI/Permesta
 Satyalancana Sapta Marga
 Satyalancana Kesetiaan 16 Taon
 Satyalancana Satya Dharma ngadhepphi Bâlândhâ è Irian Bârâ' 
 Satyalancana Shakti ḍâlem ngadhepphi G30S/PKI

 Sombher